title: Dastlabki qiymat - Microsoft Word 03 Kishlok xujaligida buxalteriya xisobi va solikka tortish \
text: Tugatilish qiymati chiqib ketishga doir kutilayotgan xarajatlarni chiqarib tashlagan holda
  aktivning foydali xizmati natijasida uni tugatish paytida paydo bo‘ladigan aktivlarning taxmin
  qilinayotgan qiymatidir.
  Qoldiq qiymati aktiv hisob va hisobotda aks ettiriladigan jamg‘arilgan amortizatsiyani
  chiqarib tashlangan holda nomoddiy aktivlarning dastlabki yoki joriy qiymatidir.
  O‘rnini qoplash qiymati korxona aktivdan keyinchalik foydalanish hisobiga qoplashni
  mo‘ljallayotgan summa, shu jumladan tugatilish qiymati.
  Nomoddiy
  aktiv pulga xarid qilinsa, uning qiymati kontraktda ikkilamchi bozorda faol
  ishlayotgan shu singari aktivga aniqlangan bozor narxi bo‘yicha ko‘rsatilishi mumkin.
  Nomoddiy aktiv xo‘jalik yurituvchi sub’ektning o‘zi tomonidan yaratilgan va uni yaratish
  chiqimlarini aniq belgilash mumkin bo‘lgan hollarda nomoddiy aktiv haqiqiy tannarx bo‘yicha aks
  ettiriladi.
  Nomoddiy aktiv qiymatini belgilash mumkin bo‘lgan hollarda
  u aktiv sifatida alohida
  modda bilan aks ettirilmaydi.
  Korxona tomonidan gudvill aktiv sifatida aks ettirilmaydi, chunki u korxonani sotib olish
  paytida xarid qilish narxi bilan mazkur sub’ektni tashkil qiluvchi aktivlarning haqiqiy narxi
  o‘rtasidagi tafovut sifatida yuzaga keladi.
  Ba’zi vaqtlarda nomoddiy aktivlarni qayta baholashga ehtiyoj tug‘iladi. Nomoddiy aktivni
  qayta baholaganda nomoddiy aktivning butun zanjiri qayta baholanishi kerak. O‘ayta
  baholash
  natijasida nomoddiy aktiv balans qiymati ko‘paygan holda ushbu ko‘payish avvalgi bahodan
  oshadigan summada «Zahira sarmoya» hisobvarag‘ining kreditida aks ettirilishi lozim. O‘ayta
  baholash natijasida nomoddiy aktivning balans qiymati kamaygan bo‘lsa,
  bu kamayish avvalgi
  bahodan oshadigan summada xarajat sifatida tan olinadi.